ร้านเจ๊ยุ้ยอาหารตามสั่ง ร้านเป็นเพิงมุ้งจากพื้นเทปูน วางโต๊ะยาว 4 ชุด เมนูก็มีประเภท ลาบก้อย, ต้มแซ่บ ผัดกระเพรา, ส้มตำ, ก๋วยเตี๋ยวและอาหารตามสั่ง
การเดินทางจากถนนมิตรภาพฝั่งเข้าเมืองโคราช ผ่านบริษัทซีเกทมาให้ชิดซ้ายจนเห็นหอพักสุริยาพร(ตึกสีฟ้า)ให้เลี้ยวซ้ายเข้าซอย วิ่งตรงมาประมาณ 2 กม.จะเห็นสี่แยกทางเข้าบ้านเมืองเก่า ร้านจะอยู่ขวามือ หน้าร้านมีที่จอดรถได้ 4-5 คัน ร้านเปิดเฉพาะกลางวันถึงเย็น แต่ถ้าไฟฟ้ามาถึงอาจเปิดหลังพระอาทิตย์ตกดิน อาหารที่ได้ลองชิมก็มี

มาม่าผัดกระเพราหมู เส้นมาม่าลวกมาดีไม่สุกเกินไป หมูมาเป็นชิ้นเล็ก เนื้อไม่เหนียว กระเพราพริกรสอ่อนไปนิด แต่ก็ทานได้แบบไม่ต้องปรุง

ร้านมีบรรยากาศดี เหมือนนั่งอยู่ชายทุ่ง ลมพัดเย็นสบาย ได้บรรยากาศของร้านบ้านนอก